Stabbiliment ta' limiti tal-qabda u kwoti għal sajd sostenibbli Fit-13 ta' Diċembru 2017 wara negozjati li damu sejrin matul il-lejl kollu, il-Kunsill laħaq dwar regolament li jikkonċerna l- opportunitajiet tas-sajd għall-2018 għall-istokkijiet tal-ħut kummerċjali ewlenin fl- u fil- Baħar tat-Tramuntana Bħala riżultat ta' din id-deċiżjoni tal-Kunsill, in-numru ta' stokkijiet tal-ħut ġestit fil- ta' rendiment massimu sostenibbli ( ) ser jiżdied is-sena d-dieħla għal , 9 aktar mill-2017. Il-ftehim jipprevedi wkoll soluzzjonijiet għall-istat kritiku tal-istokkijiet tas- "L-2018 ser tkun sena kruċjali fl-implimentazzjoni tal-objettivi tal-Politika Komuni tas-Sajd. B'din id-deċiżjoni ħadna pass ċar lejn il-ġestjoni sostenibbli tal-istokkijiet tal-ħut tagħna, filwaqt li niżguraw li s-sajjieda tagħna u l-komunitajiet kostali jibbenefikaw mill-ftehim.'' Siim Kiisler, Ministru għall-Ambjent tar-Repubblika tal-Estonja Dettalji tal-ftehim Din ir-riżorsa bħalissa hi disponibbli biss bil-lingwa jew il-lingwi li ġejjin: Bil-ħsieb tal-istat kritiku tas- sajd tas-sallura , ser ikun projbit is-sajd għas-sallura Ewropea tat-tul totali ta' 12-il ċm fl-ilmijiet tal-Unjoni taż-żoni ICES, inkluż il-Baħar Baltiku, għal perjodu ta' tliet xhur konsekuttivi li għandu jiġi determinat minn kull stat membru bejn l-1 ta' Settembru 2018 u l-31 ta' Jannar 2019 . Dak hu ż-żmien meta s-sallur ikun qed jemigra u għalhekk ikun l-aktar vulnerabbli. L-istati membri ser ikollhom jikkomunikaw il-perjodu magħżul lill-Kummissjoni sal-1 ta' Ġunju 2018. Id-deċiżjoni hija kkomplementata minn dikjarazzjoni konġunta tal-Kummissjoni Ewropea u l-istati membri bil-għan li jiġi protett aktar l-istokk ta' sallura Ewropea, pereżempju fl-ilmijiet interni, permezz ta' tisħiħ tal-pjanijiet tal-ġestjoni tas-sallura matul l-istadji kollha taċ-ċiklu tal-ħajja tas-sallura. il-Kunsill irrikonoxxa l-istat ħażin tal-istokkijiet fil-Baħar Ċeltiku, il-Kanal Ingliż, il-Baħar Irlandiż u n-nofsinhar tal-Baħar tat-Tramuntana u l-importanza tagħhom għal ħafna pajjiżi. Konsegwentement iddeċieda li jagħmel sforzi addizzjonali billi jippermetti biss sajd limitat b'ċerti rkapti f'dawk iż-żoni, filwaqt li jipprevedi għeluq ta' xahrejn biex jipproteġi l-ġlejjeb. Is-sajd rikreattiv huwa ġie aktar ristrett, b'sajd ta' qabda u ta' rilaxx biss permess matul is-sena kollha. Limitu tal-qabda ta' kuljum aktar baxx għas-sajd rikreattiv huwa ffissat ukoll fil-Bajja ta' Biscay. Kuntest Il-ftehim tal-Kunsill fil-parti l-kbira jikkonferma l-proposta inizjali tal-Kummissjoni, li stabbilixxiet l-opportunitajiet tas-sajd fil-forma ta' qabdiet totali permissibbli annwali skont l-istokkijiet tal-ħut fiż-żoni differenti tas-sajd. It-TACs u l-kwoti jikkonċernaw stokkijiet li l-UE timmaniġġja b'mod awtonomu jew konġunt ma' pajjiżi terzi , pereżempju man-Norveġja fil-Baħar tat-Tramuntana u l-Iskagerrak, u relatati mal-konsultazzjonijiet tal-Istati Kostali tal-Kummissjoni tas-Sajd tal-Atlantiku tal-Grigal (NEAFC), kif ukoll stokkijiet stabbiliti permezz ta' ftehimiet li ntlaħqu fil-qafas tal-Organizzazzjonijiet Reġjonali għall-Ġestjoni tas-Sajd (RFMOs). Abbażi tal-parir xjentifiku provdut mill-Kunsill internazzjonali għall-esplorazzjoni tal-baħar ( ) u tal-Kumitat xjentifiku, tekniku u ekonomiku għas-sajd ( ), il-Kummissjoni kienet ipproponiet għall-2018 li jiżdiedu jew jinżammu l-limiti attwali tal-qabda għal 53 stokk u li jitnaqqsu għal 25 stokk. Il-Kummissjoni kienet ipproponiet ukoll projbizzjoni fuq is-sajd għas-sallur fil-Baltiku, fil-Baħar tat-Tramuntana u fl-Atlantiku Wieħed mill-objettivi ewlenin tal-Politika Komuni tas-Sajd (PKS) riformata huwa li jiġu żgurati rendimenti massimi sostenibbli (MSY) għolja għall-istokkijiet kollha sal-2015 fejn possibbli, u sa mhux aktar tard mill-2020. F'Diċembru 2016, is-sajd ta' 44 stokk sar fil-livelli tal-MSY. Flimkien mal-MSY, objettiv importanti ieħor huwa li jitnaqqas il-qbid mhux mixtieq u gradwalment jiġi introdott l- obbligu ta' ħatt l-art . Mill-1 ta' Jannar 2019 l-istokkijiet kollha taħt il-limiti tal-qbid ser ikunu soġġetti għall-obbligu ta' ħatt l-art. L-istabbiliment tat-TACs u l-kwoti huwa eżerċizzju annwali ta' ġestjoni deċiż mill-Kunsill biss f'konformità mal-Artikolu 43(3) TFUE. Dan iseħħ b'mod parallel mal-adozzjoni ta' opportunitajiet tas-sajd fil-Baħar l-Iswed, u huwa preċedut minn eżerċizzju simili tal-istabbiliment tat-TAC tal-istokkijiet tal-ħut tal-baħar fond f'Novembru (kull sentejn), u tal-istokkijiet fil-Baħar Baltiku f'Ottubru. Il-passi li jmiss Dan il-punt ser jiġi inkluż, wara l-finalizzazzjoni mill-ġuristi-lingwisti, fil-parti "A" tal-aġenda għall-adozzjoni ta' laqgħa tal-Kunsill li jmiss. Proposta tal-Kummissjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa